**PROGRAMI VJETOR**

**PËR ZBATIMIN E MONITORIMIT TË UEB FAQEVE**

**TË POSEDUESVE TË INFORMACIONEVE ME**

**KARAKTER PUBLIK PËR PLOTËSIMIN E**

**TRANSPARENCËS PROAKTIVE**

**PËR VITIN 2025**

**Shkup, viti 2024**

* **HYRJE:**

Informatat me rëndësi publike janë në dispozicion të qytetarëve në dy mënyra - me proaktivitet të vetë institucioneve dhe me mjete reaktive - dmth. me dorëzimin e kërkesës për informacion nga institucione të caktuara publike. Transparenca proaktive nënkupton publikimin në kohë të informacionit me karakter publik nga institucionet që e bëjnë këtë me iniciativën e tyre, përpara se ato të kërkohen gojarisht, me shkrim ose në mënyrë elektronike, përmes faqeve të qarta dhe transparente që përmbajnë të gjithë informacionin përkatës për qytetarët. Një publikim i tillë proaktiv i informacionit kontribuon në forcimin e ligjit dhe i mundëson publikut të njihet me rregulloret, vendimet dhe veprimet e tjera që janë me interes dhe prekin publikun.

Detyrimi i institucioneve për të bërë punën e tyre transparente vlen për të gjitha institucionet, poseduesit e informacionit publik. Për këtë arsye, është e rëndësishme që qytetarët të informohen menjëherë dhe qartë për të gjitha informatat me rëndësi për publikun, dhe poseduesit janë të obliguar që qytetarëve t'u mundësojnë qasje në informata me karakter publik.

Qëllimi i përgjithshëm i monitorimit është të perceptojë nivelin e transparencës proaktive të poseduesve të informacionit.

* **DISPOZITA LIGJORE PËR PARIMIN E PUBLIKIMIT PROAKTIV**

Politikat e publikimit proaktiv të informacioneve nga ana e posedusve të informacioneve me karakter publik janë të rregulluara kryesisht, por jo tërësisht, në ligjet për qasje në informacione.

Me miratimin e Ligjit për Qasje të Lirë në Informacione me Karakter Publik (LQLIKP) në vitin 2019, u përcaktuan detyrimet për publikimin e kategorive të caktuara të informacionit, të përfshira në nenin 10.

Kategoritë e informacionit, sipas ligjit, të përcaktuara në nenin 10 janë: përshkrimi i kompetencave dhe të dhënat për strukturën organizative, funksionet dhe përgjegjësitë e organeve administrative, lista e akteve (vendimeve) të nxjerra në kuadër të kompetencave, informacioni financiar, informacione për kontakt, informacione për prokurimet publike etj.

Një pjesë e madhe e kategorive të informacionit të përcaktuara me Ligjin për QLIKP-në janë gjithashtu standarde botërore në këtë fushë dhe ato duhet të publikohen nga poseduesit e faqeve të tyre të internetit.

* **OBJEKTI DHE QËLLIMI I MONITORIMIT**

Monitorimi është fokusuar në kontrollimin e kategorive të informacionit që duhet të publikohen rregullisht dhe të përditësohen në faqet e internetit të poseduesve të informacioneve me karakter publik për rastin në përputhje me dispozitat e nenit 9 dhe nenit 10 të Ligjit për Qasje të Lirë në Informacione me Karakter Publik (LQLIKP).

Sektori për Bashkëpunim dhe Analizë është i obliguar për kryerjen dhe zbatimin e monitorimit të ueb faqeve të poseduesve për publikimin e plotë të dokumenteve dhe informacioneve që poseduesit e informacionit janë të detyruar t'i publikojnë sipas nenit 10 të Ligjit.

Qëllimi i monitorimit është detektimi i kushteve në zbatimin e detyrimit të poseduesve të monitoruar të informacioneve me karakter publik për publikimin proaktiv të 22 kategorive të informacionit në faqet e tyre të internetit. Ndihmon në realizimin e kompetencës së Agjencisë për mbrojtjen e të drejtës për qasje të lirë në informacione me karakter publik për zbatimin e dispozitave të LQLIKP-së dhe rritjen e kapaciteteve të poseduesve të informacioneve me karakter publik në bazë të transparencës dhe llogaridhënies së tyre më të madhe. Gjithashtu, monitorimi kontribuon në identifikimin më të mirë të nevojave për trajnim të personave zyrtarë për ndërmjetësim me informacione tek poseduesit e informacioneve.

* **POSEDUES TË CILËT DO TË MONITOROHEN NË VITIN 2025**

Dy grupet më të rëndësishme të poseduesve që kanë shumë funksione dhe ndikojnë dukshëm në jetën e qytetarëve dhe marrin fonde të mjaftueshme nga buxheti publik për të mbështetur publikimin proaktiv, janë ato të organeve të administratës shtetërore dhe komunave. Grupi i tretë përbëhet nga ndërmarrjet më të mëdha publike dhe poseduesit e pushtetit gjyqësor, të cilët kanë një ndikim të madh edhe te qytetarët/kërkuesit e informacionit.

Frekuenca e monitorimit është një herë në vit ose çdo dy vjet në varësi të poseduesve të informacionit që janë objekt i monitorimit.

Në vitin 2025, si çdo vit, posedues të cilët do të monitorohen janë **Organet e administratës shtetërore** dhe këtë detyrim e ka Agjencia në përputhje me Strategjinë për reforma në administratën publike. Monitorimi do të kryhet në:

* + - Agjencitë në Republikën e Maqedonisë së Veriut
    - Entet
    - Drejtoritë
    - Komisionet
    - Institutet
    - Ministritë
    - Drejtoritë
    - Fondet
    - Qendrat
    - Qeveria e Republikës së Maqedonisë së Veriut
    - Arkivi Shtetëror i Republikës së Maqedonisë së Veriut
    - Këshilli i Inspektimit
    - Avokati i Popullit i Republikës së Maqedonisë së Veriut
    - Banka Popullore e Republikës së Maqedonisë së Veriut
    - Komiteti i Hetimit të Aksidenteve dhe Incidenteve të Rënda të Aviacionit
    - Kryetari i Republikës së Maqedonisë së Veriut
    - Trupi i revizionit për revizionin e instrumentit të ndihmës së para-anëtarësimit
    - Këshilli Republikan për Sigurinë e Trafikut Rrugor
    - Kuvendi i Republikës së Maqedonisë së Veriut
    - Këshilli për promovimin dhe mbikëqyrjen e revizionit të Republikës së Maqedonisë së Veriut
    - Regjistri Qendror i Republikës së Maqedonisë së Veriut
    - Prokuroria shtetërore e Republikës së Maqedonisë së Veriut

Gjithashtu, monitorim do t’iu bëhet edhe **Komunave dhe Qendrave për Zhvillimin e Rajoneve Planifikuese.**

Në bazë dyvjeçare, sipas Metodologjisë për realizimin e monitorimit për publikimin proaktiv të informacioneve me karakter publik, monitorim do të bëhet edhe për **Ndërmarrjet publike nën juridiksionin e komunave dhe Qytetit të Shkupit dhe Ndërmarrjet publike dhe Shoqëritë Aksionare në pronësi shtetërore.**

* **KORNIZA E REFERENCËS**

Korniza e referencës për monitorim është pyetësori i zhvilluar posaçërisht për këtë qëllim bazuar në kategoritë e renditura në nenin 10 të LQLIKP. Pyetësori dallon pyetjet përkatëse për grupe të ndryshme të poseduesve që monitorohen.

* **QASJE NË REZULTATET E MONITORIMIT**

Raporti i monitorimit do t'u dërgohet personave zyrtarë tek poseduesit, të cilët janë objekt i monitorimit, me e-mail për njoftimin e tyre dhe njëkohësisht do të publikohet në faqen e internetit të Agjencisë, në rubrikën **PUBLIKIME**.

* **PËRMBYLLJE**

Me kryerjen e monitorimit, agjencia vëzhgon transparencën proaktive të poseduesve dhe jep konkluzione dhe rekomandime për përmirësimin e tyre. Transparenca proaktive është e rëndësishme për kërkuesit e informacionit, sepse ata do të jenë në gjendje të kenë qasje në informacionin që është me interes për ta në një mënyrë të shpejtë dhe të thjeshtë.

Agjencia në trajnimet e saj, të cilat në vazhdimësi i organizon për personat zyrtar tek poseduesit e informacionit, agjencia i kushton një theks të veçantë transparencës aktive dhe zbatimit konsekuent të nenit 10 të Ligjit për QLIKL, sepse në këtë mënyrë poseduesit i ndihmojnë qytetarët që të kuptojnë më mirë funksionimin e institucioneve, të drejtat dhe detyrimet e tyre, mënyrën se si ato mund të ndikojnë në marrjen e vendimeve që reflektohen në jetën dhe punën e tyre të përditshme, si dhe për të aksesuar më lehtë shërbimet që janë në kompetencën e tyre.

Drejtor,

Пламенка Бојчева

Përgatiti: Oliver Serafimovski

Përktheu: m-r Valon Mustafa